Mõned asjad siin maailmas ei muutu ka kunagi. Ikka ja jälle leiab tõestamist fakt, et allaheitlikkus ja kannatlikkus ei saa mitte pühitsetud ja tasutud. Aksioom on: põgene, kuni seda veel  väärikalt teha on võimalik. Aga jah, ikka ja jälle on lugeda ämbreist, kuhu inimesed armunult sisse kukuvad ja siis seal ringi kolistavad nagu segaduses ämblikud vannis, kes kuidagi mööda libedat emailseina enam üles ei saa. Ja lõpuks lastakse nad ikka veega alla kui nad õigeaegselt välja ronitud ei ole saanud. Aga kas me sellest õpime? Oh ei. Tegin mina omal ajal selle vea, ja nagu näha, pole see mingi haruldane olukord.